paragraph_text: Iako je prvenstveno namijenjen stručnjacima, odnosno znanstvenim istraživačima, sažeci članaka sastavljeni su tako da budu dostupni široj javnosti. Osim stručnih članaka u svakom se broju objavljuje uvodnik, kao i prikaz vijesti, recenzije knjiga i sl. Stručni su članci vrlo često toliko opsežni i detaljni da ne mogu ući u broj; tako se u svakom broju objavljuje sažetak, a ostatak se može pročitati na internet stranici časopisa.